V selekciji Slovenije je najprej deloval kot pomočnik selektorja od leta 2006 dalje. Tako je bil pomožni trener kar trem selektorjem, Kasima Kamenice, Mira Požuna in Zvonimirja Serdarušića. Zatem je leta 2010 po štirih letih delovanja kot pomočnik bil postavljen za glavnega trenerja. In izbrano vrsto vodil naslednjih pet let, kar je bil dotedanji najdaljši mandat kakega selektorja na slovenski klopi. Slovenijo je popeljal na tri velika tekmovanja ter na vseh požel dokajšen uspeh. Najprej jo je vodil na Evropskem prvenstvu 2012 kjer so zasedli dobro šesto mesto. Leto zatem je na Svetovnem prvenstvu 2013 dosegel največji uspeh, ko so prišli prvič v zgodovini do polfinala ter na koncu zasedli četrto mesto. Zadnje veliko tekmovanje je bilo Svetovno prvenstvo 2015, ko so z osmim mestom prišli do drugega najboljšega dotedanjega rezultata na tovrstnem tekmovanju. V maju leta 2015 je bil s strani RZS sporazumno odstavljen.